fi fi tr fi fi fi en fi tr fi fi fi fi es es es fi fi fi fi fi fi fi fi fi fi fi fi fi en fi fi fi fi fi fi fi fi fi fi fi fi de fi fi es es es fi fi da fi fi fi fi fi fi es es es fi fi fi fi fi fi fi es es es fi fi fi fi uk eo de fi en fi fi fi fi en fi fi fi en fi en fi fi fi fi fi fi fr fi fi fi fi fr fi fi fi fi fi fi fi de fi fi fi fi fi fi fi fi fi fi fr fi fi fi fi fi fi fi fi fr fi fi fi fi fi fi fi fi fr fi fi fi fi fi fi fi
309 kilometriä 42 tunnissa, eräsuksilla - Kaukopartiohiihto 2013
Lähettänyt Jorma Kainulainen maaliskuuta 12, 2013
Janne Kortelainen ja Mika Salo ottivat onnistuneesti osaa 15. kaukopartiohiihtoon 1.-3.2013. Tavoitteena tapahtumassa on taittaa 30 – 75 kilometriä 24 tunnin aikana, tai 150 – 300 kilometriä 48 tunnissa. Jannen ja Mikan tavoitteena oli pisin mahdollinen matka 300 kilometriä.
Siteessä Janne päätyi armeijan tarjoamaan, perinteiseen malliin, yhdessä nahkaisen hiihtosaappaan kanssa. Siteisiin kiinnitettiin ns. mäystinremmi ja sen takareunaa viistettiin kevyesti, jotta kulma lakkasi hankaamasta päkiää. Mika kaipasi parempaa hiihtotuntumaa ja liitti suksiinsa x-trace- siteen, jonka kanssa sopii mikä tahansa jalkine. Hiihtokengäkseen Mika valitsi kevyen talvivaelluskengän.
Kuluvana talvena väline-/ lajitietoutta kartutettiin hiihtämällä eräsuksilla mahdollisimman paljon. Valmistautumiseen kuului mm. umpihankihiihdon mm- kilpailut Suomen -sotilaan joukkueessa. Jannelle kyseessä oli toinen 300 kilometrin suoritus ja hiihtokilometrejä eräsuksilla on takana molemmilla paljon edellisiltä vuosilta.
1. Osuus: Utti- Anjalankoski – Enäjärvi - Utti: 82 kilometriä
Osuuden reitti kulki pääosin jäisiä ja aurattuja tienpohjia hyödyntäen. Reitistä ja sään leutoudesta johtuen jalkaan valikoituivat pitopohjasukset, jotka osoittautuivat oikeaksi valinnaksi. Luisto oli riittävä, eikä pidon kanssa tarvinnut nähdä vaivaa. Mukaamme ensimmäiselle osuudelle lähti Kuopiolainen Jari Tarvus. Tuuli oli kohtalainen ja onneksemme ensimmäisen 40 km myötäinen. Osuus taittui yhtä suunnistusvirhettä lukuun ottamatta onnistuneesti. Etenemisvauhti oli jopa liiankin reipasta, nousten paikoin yli 20 km/h:ssa. Jääpohjaisilla tieurilla vauhdinpito oli kuitenkin suhteellisen vaivatonta, suksille osuus oli puhdasta murhaa.
Osuuden jälkeen n. tunnin huoltotauko Utissa, josta yönselkään kohti Pajulahtea.
2. Osuus : Utti- Pajulahti- Utti: 152 kilometriä
Osuudelle Janne vaihtoi alle pakkaskelille voidellut, pitovoideltavat Järviset. Mukaan pakattiin tukevahkot eväät ja varavaatteet, johtuen yöllisen huollon puuttumisesta 50 kilometrin osuudella Anhavan – Pajulahden välillä ja pariinkymmeneen asteeseen kiristyväksi ennustetusta pakkasesta.  Kouvolan jälkeen tutustuttiin ensimmäisen kerran metsäosuuteen, jonka nimeksi vakiintui myöhemmin ”Paskametsä”. Kyseessä oli koko reitin suurimmat korkeuserot sisältänyt muutaman kilometrin osuus, jolle oli ajettu yksi vaivainen, jäätynyt, jyrkkiä käännöksiä sisältänyt moottorikelkan jälki. Ko. osuus taitettiin viikonlopun aikana neljään kertaan.
Ainoa varusterikko koettiin osuuden aikana Kuusankosken peltoaukeilla, kun Mikan kisasauva päätti paukahtaa poikki. Onnekkaasti lähettyvillä oli Utin hys-hys miesten komento- / huoltoauto, josta saimme tilalle sa-int malliset porkat.
Ennen Anhavaa sattui retken toinen suunnistusvirhe. Latuverkoston opasteisiin luottaen päädyttiin kiertoreitille. Matka Anhavalta Pajulahteen taitettiin suurin piirtein pysähtymättä ja perille saavuimme koko letkan kärjessä noin kello viiden aikoihin.
Pajulahdessa nautittiin taskulämmintä makaronilaatikkoa ja pidettiin huoltotauko. Paluumatkalle lähdettiin kello seitsemän. Jokuen ABC:llä nautitun hampurilaisaterian jälkeen matka jatkui lähes pysähdyksittä Uttiin.
Osuuden viimeisillä kilometreillä Mikassa oli havaittavissa ”tummumisen” oireita, motivaatio laski ja kotiin lähteminen nousi puheisiin. Utissa ongelma saatiin ohitettua pakkosävyisellä motivoinnilla, kuivilla vaatteilla, lämpimillä nuudeleilla, Coca-Colalla, pullollisella Nutrician lisäravinnevalmistetta ja ennen kaikkea paikalle saapuneen kotiväen tuella.
3. Osuus: Utti – Anhava – Utti: 75km
Viimeinen osuus lähti käyntiin hitaissa tunnelmissa. Käännöspaikkaan Anhavan latumajalle saavuttiin kuitenkin ennätystahtiin, paluumatkan sujuessa vieläkin vauhdikkaammin. ”Paskametsässä” edettiin hiipien, mutta keskinopeus taukoineen nousi kuitenkin lähes 9 km:n tunnissa (ollen muilla osuuksilla luokkaa 8.5km/h).
300 kilometriä täyttyi ajassa 41 tuntia. Perille Uttiin päästäessä matkaa oli karttunut 309 kilometriä ja aikaa kulunut 42 tuntia. Matka taitettiin ilman reittikevennyksiä, järjestäjän osoittamaa reittiä myöden. Jostakin syystä, omituista kyllä, 300 kilometrin matkan täyteen hiihtäminen oli mahdollista myös kevennetyillä, omavalintaisilla reiteillä.
Omituista oli, että fyysiset vaivat loistivat poissaolollaan. Pieniä kolotuksia lukuun ottamatta mitään varsinaista vammaa tai hiertymiä ei kummaltakaan löytynyt. Nilkatkin säilyivät ehjinä, vaikka viikonlopun aikana hiihdettiin latu-uran vieressä tai erilaisilla muilla yleensä vältettävillä hiihtoalustoilla arviolta n. 2/3 kokonaismatkasta.
Suorituksen aikana syötiin kolmessa järjestäjän huoltopisteessä tarjolla ollutta lämmintä ruokaa sekä omasta laukusta Utissa ja Pajulahdessa kaivettua einestä. Hiihdon aikainen ravinto koostui pääosin geeleistä, leivästä, nopeista sokereista ja nesteestä. Pore- malliset katalyyttitabletit osoittautuivat toimiviksi vyölaukkumallisen, eristetyn juomaleilin kanssa. Kaikenlaiset patukat jäivät taas kerran pääosin syömättä.
Matkan jatkaminen kävi loppumetreillä puheissa, olihan aikaa jäljellä vielä kokonaiset kuusi tuntia. Suunnitelma jäi kuitenkin pelkäksi puheeksi, nukkuminen kiinnosti enemmän.  Periaatteessa 350 kilometriä olisi ollut mahdollista saada täyteen määräajassa. Ehkä toisella (tai kolmannella) kerralla…
Tässä vielä linkki tuloksiin
Lähettänyt Mikko marraskuuta 02, 2020
Niko Sorvarille ja Mika Salolle voitto tiukassa X-kaadosta
Lähettänyt AvantiAdventure lokakuuta 22, 2019
20. X-kaato kilpailtiin 19.10. Espoossa
309 kilometriä 42 tunnissa, eräsuksilla - Kaukopar...
Umpihankea ja kevään odotusta
Näytä enemmän Näytä vähemmän